82. ΠΡΟΕΔΡΙΚΟ ΔΙΑΤΑΓΜΑ υπ’ αριθμ. 370 της 24 Νοεμ./2 Δεκ. 1992 (ΦΕΚ. Α΄ 187) Διαίρεση της χώρας σε Υγειονομικές Περιφέρειες. Έχοντας υπόψη: 1.Τις διατάξεις του άρθρ. 2 του Νόμ. 2071/92 «εκσυγχρονισμός και οργάνωση Συστήματος Υγείας» (ΦΕΚ. 123/Α΄/92). 2.Το άρθρ. του Νόμ. 1558/85, που προστέθηκε με το άρθρ. 27 του Νόμ. 2081/92. 3.Την 482/1992 γνωμοδότηση του Συμβουλίου της Επικρατείας, με πρόταση των Υπουργών Προεδρίας της Κυβέρνησης, Εσωτερικών και Υγείας, Πρόνοιας και Κοινωνικών Ασφαλίσεων, αποφασίζουμε: Άρθρ.1.-Η χώρα διαιρείται σε δεκατρείς (13) υγειονομικές Περιφέρειες για τον καλύτερο σχεδιασμό, προγραμματισμό και συντονισμό των υπηρεσιών υγείας της Περιφέρειας, με σκοπό την αναβάθμιση της υγείας του λαού. Η έδρα και τα όρια κάθε Υγειονομικής Περιφέρειας ορίζονται ως ακολούθως: 1.Ανατολικής Μακεδονίας και Θράκης με έδρα την Κομοτηνή, Νομοί πέντε (5): Έβρου, Ροδόπης, Ξάνθης, Δράμας, Καβάλας. 2.Κεντρικής Μακεδονίας, με έδρα τη Θεσσαλονίκη, Νομοί επτά (7): Σερρών, Θεσσαλονίκης, Χαλκιδικής, Κιλκίς, Πέλλας, Ημαθίας, Πιερίας. 3.Δυτικής Μακεδονίας, με έδρα την Κοζάνη, Νομοί τέσσερις (4): Φλώρινας, Κοζάνης, Καστοριάς, Γρεβενών. 4.Ηπείρου με έδρα τα Ιωάννινα, Νομοί τέσσερις (4): Ιωαννίνων, Άρτας, Θεσπρωτίας, Πρέβεζας. 5.Θεσσαλίας, με έδρα τη Λάρισα, Νομοί τέσσερις (4): Λάρισας, Μαγνησίας, Τρικάλων, Καρδίτσας. 6.Ιονίων Νήσων, με έδρα την Κέρκυρα Νομοί τέσσερις (4): Κέρκυρας, Λευκάδας, Κεφαλληνίας, Ζακύνθου. 7.Δυτικής Ελλάδος, με έδρα την Πάτρα, Νομοί τρεις (3): Αιτωλοακαρνανίας, Αχαΐας, Ηλείας. 8.Στερεάς Ελλάδας, με έδρα τη Λαμία, Νομοί πέντε (5): Φθιώτιδος, Ευρυτανίας, Φωκίδας, Βοιωτίας, Εύβοιας. 9.Αττικής, με έδρα την Αθήνα, Νομός ένας (1): Αττικής. 10.Πελοποννήσου, με έδρα την Τρίπολη, Νομοί πέντε (5): Κορινθίας, Αργολίδας, Αρκαδίας, Μεσσηνίας, Λακωνίας. 11.Βορείου Αιγαίου, με έδρα τη Μυτιλήνη, Νομοί τρεις (3): Λέσβου, Χίου, Σάμου. 12.Νοτίου Αιγαίου, με έδρα την Ερμούπολη, Νομοί δύο (2): Κυκλάδων, Δωδεκανήσου. 13.Κρήτης, με έδρα το Ηράκλειο, Νομοί τέσσερις (4): Χανίων, Ρεθύμνης, Ηρακλείου, Λασιθίου. Άρθρ.2.-Από τις διατάξεις του παρόντος Π.Δ/τος δεν προκαλείται δαπάνη σε βάρος του Κρατικού Προϋπολογισμού. Άρθρ.3.-Η ισχύς του παρόντος αρχίζει από τη δημοσίευσή του στην Εφημερίδα της Κυβερνήσεως. 